Երևանի գործող ավագանու խմբակցություններից դեռևս միայն «Երկիր ծիրանի»-ն է հայտարարել քաղաքապետի իրենց թեկնածուի՝ Զարուհի Փոստանջյանի մասին: «Ելք» խմբակցության ղեկավար Դավիթ Խաժակյանը մեզ հետ զրույցում ասաց՝ դեռ որոշում չունեն դաշինքով են արտահերթ ընտրություններին մասնակցելու, թե առանձին-առանձին: ՀՀԿ խմբակցության ղեկավար Սերգեյ Մկրտչյանի խոսքով՝ իրենց մասնակցության կամ չմասնակցության վերաբերյալ դեռևս որևէ որոշում չկա: Արտախորհրդարանաան ուժերից՝ ՀԱԿ-ը դեռևս չի հստակեցնում՝ մասնակցելու են ընտրություններին, թե ոչ: «Ժառանգությունը» մասնակցելու է, սակայն դեռ չեն որոշել մասնակցության ձևաչափը: «Հետք»-ի հարցերին պատասխանել է «Ծառուկյան» խմբակցության պատգամավոր Նաիրա Զոհրաբյանը: